f.'."-
EH* 
ft,? *** B«'* I 
it. KOMMISSIONEN FOR DE EUROPÆISKE FÆLLESSKABER 
Bruxelles, den 26.03.1998 
KOM(1998) 184 endelig udg. 
Is'* ' 
1% 
Forslag til 
RÅDETS BESLUTNING 
om bemyndigelse af Kongeriget Spanien til at indføre en foranstaltning, 
der fraviger bestemmelserne i artikel 2 og artikel 28 A, stk. 1, 
i Rådets sjette direktiv (77/388/EØF) af 17. maj 1977 
om harmonisering af medlemsstaternes 
lovgivning om omsætningsafgifter 
vm (forelagt af Kommissionen) 

BEGRUNDELSE 
Ved skrivelse, der indgik i Kommissionens generalsekretariat den 23. januar 1998, 
anmodede den spanske regering under henvisning til artikel 27 i Rådets sjette direktiv 
77/388/EØF af 17. maj 1977 om harmonisering af medlemsstaternes lovgivning om 
omsætningsafgifter - Det fælles merværdiafgiftssystem, ensartet beregningsgrundlag1 om 
tilladelse til at indføre en særlig afgiftsordning i sektoren for materialer til genbrug samt 
affald. 
I henhold til sjette direktivs artikel 27, stk. 3, blev de øvrige medlemsstater ved skrivelse 
af 18 februar 1998 underrettet om Spaniens anmodning. 
Den særlige ordning, Spanien har til hensigt at indføre, går ud på følgende. 
- levering og erhvervelse inden for Fællesskabet af ovennævnte materialer til genbrug 
samt affald fritages for merværdiafgift. Denne fritagelse gælder udelukkende for 
afgiftspligtige personer, der i det foregående år har solgt jernholdige metaller for op til 
200 mio. ESP, eller affald af papir, karton eller glas for et beløb, der ikke overstiger 
50 mio. ESP. Desuden finder fritagelsen for ikke-jernholdige metaller anvendelse uden 
mængdebegrænsning. Overskrides de fastsatte overgrænser i det indeværende år, 
ophører fritagelsen med at gælde i samme øjeblik, disse grænser overskrides 
- afgiftspligtige personer, hvis transaktioner er fritaget i henhold til ovenstående afsnit, 
vil kunne opnå tilladelse til at svare afgift af deres leveringer og erhvervelser inden for 
Fællesskabet af materialer til genbrug samt affald. 
Ifølge den spanske regering tager ordningen sigte på at forenkle momsningen i den 
pågældende sektor samt på at bekæmpe skattesvig. 
I den forbindelse anfører den spanske regering, at de administrative bestemmelser 
vedrørende denne sektor i det store og hele er mangelfulde, at faktureringen ofte er 
fejlagtig, og at de berørte virksomheder - især de mindre virksomheder, der er vanskelige 
at overvåge og kontrollere - ikke betaler skyldig moms, samtidig med at inddrivelsen af 
afgiften frembyder store praktiske problemer. 
Ved den i første led omtalte foranstaltning fritages mindre virksomheder, der handler med 
materialer til genbrug samt affald, bortset fra ikke-jernholdige metaller, og hvis omsætning 
ikke overstiger de overgrænser, der er fastsat alt efter, hvilke goder der handles med, for 
at erlægge moms af de pågældende goder og beregne moms på de fakturaer, de udsteder. 
Fastsættelsen af overgrænser alt efter de pågældende varer tager sigte på at undgå, at også 
større virksomheder kan udnytte fritagelsen. 
Forhandlere af ikke-jernholdige metaller kan udnytte fritagelsen, også selv om deres 
samlede omsætning overstiger 200 mio. ESP. Ikke-jernholdige metaller handles nemlig 
almindeligvis til langt højere priser end andre materialer og affald, hvorved denne 
overgrænse forholdsvis hurtigt ville blive nået ved handel med disse varer. 
EFT L 145 af 13.6.1977, s. 1. Direktivet er senest ændret ved direktiv 96/95/EF (EFT L 338 af 
28.12.1996, s. 89) 
Endvidere skal de pågældende afgiftspligtige personer ikke erlægge moms for deres 
erhvervelser inden for Fællesskabet, hvilket indebærer, at de dertil svarende leveringer 
inden for Fællesskabet skal momses i oprindelseslandet. 
De transaktioner, der er fritaget i henhold til denne ordning, giver ikke ret til at fradrage 
den indgående afgift. 
Ved den i andet led omtalte foranstaltning gives der forhandlere af materialer til genbrug 
samt affald, der principielt er afgiftsfritaget, mulighed for at svare moms af deres 
transaktioner og dermed for at udøve deres fradragsret. Da undtagelsen fra fritagelsen 
kræver en tilladelse, opnås tilstrækkelig garanti for, at de berørte afgiftspligtige opfylder 
deres afgiftsmæssige forpligtelser. Desuden bevirker den omstændighed, at erhvervs­
drivende, der underkaster sig afgiftsmæssig kontrol, "belønnes" med fradragsret, at et 
større antal erhvervsdrivende tilskyndes til at medvirke ved afgiftsordningen. 
Efter Kommissionens opfattelse udgør momsfritagelsen for mindre virksomheders levering 
og erhvervelse inden for Fællesskabet på én og samme tid en forenkling og en 
foranstaltning til bekæmpelse af svig, da den giver mulighed for at fritage en kategori af 
afgiftspligtige, der kræver en uforholdsmæssig stor kontrol- og afgiftsopkrævningsindsats 
i forhold til indtægterne. 
De særlige regler, der gælder for levering og erhvervelse inden for Fællesskabet af ikke-
jernholdigt metalaffald, er begrundede ud fra det synspunkt, at de giver mulighed for at 
give sikkerhed for transaktioner, som indebærer en større risiko for svig på grund af 
varernes værdi. 
Ved at åbne mulighed for at afgiftspligtige kan lade transaktioner, som principielt er 
momsfritaget, momse efter at have indhentet tilladelse fra forvaltningen, sikres en øget 
kontrol fra forvaltningens side. 
Kommissionen finder som følge heraf, at Kongeriget Spanien kan bemyndiges til at 
anvende den foreslåede undtagelse indtil den 31. december 2000. 
Kommissionen vedtog den 10. juli 1996 et arbejdsprogram for indførelse af et fælles 
momssystem2, ifølge hvilket det nye system skal indføres i etaper. Derfor synes det 
betimeligt at begrænse undtagelsens gyldighed til den 31. december 2000, idet det så på 
det tidspunkt kan vurderes, hvorledes undtagelsesbestemmelsen harmonerer med den 
praksis, der udvikles som led i det nye fælles momssystem. 
KOM(96) 328 endelig udg. af 22.7.1996. 
Forslag til 
RÅDETS BESLUTNING 
om bemyndigelse af Kongeriget Spanien til at indføre en foranstaltning, 
der fraviger bestemmelserne i artikel 2 og artikel 28 A, stk. 1, 
i Rådets sjette direktiv (77/388/EØF) af 17. maj 1977 
om harmonisering af medlemsstaternes 
lovgivning om omsætningsafgifter 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv (77/388/EØF) af 17. maj 1977 om harmonise­
ring af medlemsstaternes lovgivning om afsætningsafgifter - Det fælles merværdiafgifts­
system: ensartet beregningsgrundlag1, særlig artikel 27, 
under henvisning til forslag fra Kommissionen, og 
ud fra følgende betragtninger: 
Ifølge artikel 27, stk. 1, i direktiv 77/388/EØF kan Rådet med enstemmighed på forslag af 
Kommissionen give en medlemsstat tilladelse til at indføre særlige foranstaltninger, der 
fraviger bestemmelserne i direktivet, for at forenkle afgiftsopkrævningen eller for at undgå 
visse former for svig eller unddragelse; 
ved skrivelse, der indgik i Kommissionen den 23. januar 1998, anmodede Kongeriget 
Spanien om tilladelse til at indføre en foranstaltning, der fraviger bestemmelserne i 
artikel 2 og artikel 28 A, stk. 1, i direktiv 77/388/EØF; 
i overensstemmelse med sjette direktivs artikel 27, stk. 3, blev de øvrige medlemsstater 
den 18. februar 1998 underrettet om Kongeriget Spaniens anmodning; 
foranstaltningen omfatter for det første momsfritagelse for levering og erhvervelse inden 
for Fællesskabet af affald af papir, karton eller glas, for så vidt som den omsætning af 
disse varer, som den afgiftspligtige har haft året før, ligger under 50 mio. ESP; 
EFT L 145 af 13.6.1977, s. 1. Direktivet er senest ændret ved direktiv 96/95/EF (EFT L 338 af 
28.12.1996, s. 89). 
for det andet tager foranstaltningen sigte på at fritage leveringer og erhvervelser inden for 
Fællesskabet af materialer til genbrug samt affald, der består af jernholdige metaller, for så 
vidt som den omsætning af disse varer, som den afgiftspligtige har haft året før, ligger 
under 200 mio. ESP; 
for det tredje tager foranstaltningen sigte på at fritage leveringer og erhvervelser inden for 
Fællesskabet af ikke-jernholdige metaller uanset omsætningen af disse varer; 
transaktioner, der er fritaget i henhold til disse særlige foranstaltninger, giver ikke ret til 
fradrag af momsen; 
afgiftspligtige personer, hvis transaktioner er omfattet af de i den særlige ordning fastsatte 
fritagelser, kan på de af Kongeriget Spanien fastsatte betingelser bemyndiges til ikke at 
lade disse transaktioner omfatte af den pågældende særlige ordning; 
ordningen udgør på én og samme tid en forenkling og en foranstaltning til bekæmpelse af 
svig, da den giver mulighed for at fritage en kategori af afgiftspligtige, der kræver en 
uforholdsmæssig stor kontrol- og afgiftsopkrævningsindsats i forhold til indtægterne; 
den særlige ordning opfylder derfor de i sjette direktivs artikel 27 fastsatte betingelser; 
Kommissionen vedtog den 10. juli 1996 et arbejdsprogram2 sammen med en tidsplan for 
forslag om en gradvis og etapevis fremadskriden mod et fælles momssystem for det indre 
marked; 
tilladelsen skal derfor gives indtil den 31. december 2000, hvorved det så på det tidspunkt 
kan vurderes, hvorledes undtagelsesbestemmelsen harmonerer med den samlede praksis 
for det nye fælles momssystem; 
undtagelsesbestemmelsen vil ikke få nogen betydning for de af De Europæiske Fælles­
skabers egne indtægter, der hidrører fra momsen -
VEDTAGET FØLGENDE BESLUTNING: 
KOM(96) 328 endelig udg. af 22.7.1996. 
Artikel 1 
Kongeriget Spanien bemyndiges til indtil den 31. december 2000 at anvende en særlig 
afgiftsordning for handel med materialer til genbrug samt affald, som omfatter bestem­
melser, der fraviger bestemmelserne i Rådets sjette direktiv 77/388/E0F af 17. maj 1977. 
Undtagelsesbestemmelserne under denne ordning er fastsat i nedenstående artikel 2, 3 
og 4. 
Artikel 2 
Uanset bestemmelserne i artikel 2, stk. 1, i sjette direktiv 77/388/EØF ydes moms­
fritagelse for: 
- leveringen af materialer til genbrug samt affald, der består af papir, karton eller glas, 
for så vidt som den omsætning af disse varer, som den afgiftspligtige har haft året før, 
ligger under 50 mio. ESP 
- leveringen af materialer til genbrug samt jernholdigt metalaffald, for så vidt som den 
omsætning af disse varer, som den afgiftspligtige har haft året før, ligger under 
. 200 mio. ESP 
- leveringer af ikke-jernholdige metaller. 
Artikel 3 
Uanset artikel 28 A, stk. 1, litra a), i sjette direktiv 77/388/EØF ydes momsfritagelse for: 
- erhvervelse inden for Fællesskabet af materialer til genbrug samt affald, der består af 
papir, karton eller glas, for så vidt som den omsætning af disse varer, som den 
afgiftspligtige har haft året før, ligger under 50 mio. ESP 
- erhvervelser inden for Fællesskabet materialer til genbrug samt jernholdigt metalaffald, 
for så vidt som den omsætning af disse varer, som den afgiftspligtige har haft året før, 
ligger under 200 mio. ESP 
- erhvervelser inden for Fællesskabet af ikke-jernholdige metaller. 
Artikel 4 
Afgiftspligtige personer, hvis transaktioner er omfattet af de i ovenstående artikel 2 og 3 
fastsatte fritagelser, kan bemyndiges til ikke at lade disse leveringer og erhvervelser inden 
for Fællesskabet omfatte af den i nærværende beslutning omhandlede særlige ordning. 
Artikel 5 
Denne beslutning er rettet til Kongeriget Spanien. 
Udfærdiget i Bruxelles, den 
På Rådets vegne 
Formand 

ISSN 0254-1459 
KOM(98) 184 endelig udg. 
DOKUMENTER 
DA 09 10 06 
Katalognummer : CB-CO-98-199-DA-C 
ISBN 92-78-32563-5 
Kontoret for De Europæiske Fællesskabers Officielle Publikationer 
L-2985 Luxembourg 
-?